**Treoracha don mhúinteoir**

**An Fhoghraíocht - *ch* Foghraíocht**

**Le múineadh**

An fhuaim *ch*

**Moltaí**

1. Mínigh do na foghlaimeoirí go mbeidh siad ag déanamh cleachtadh foghraíochta agus go mbeidh siad ag díriú ar an fhuaim *ch*.

* Mínigh gur fuaim an-choitianta sa Ghaeilge í an fhuaim seo. Scríobh an méid seo a leanas ar an gclár nó taispeáin an sleamhnán ***ch*** sa taispeántas PowerPoint **Gníomhaíochtaí Foghraíochta.**
  1. Éireannach
  2. Sasanach
  3. Francach
  4. Iodálach
  5. Ní Iodálach ach Spáinneach
  6. Meiriceánach
  7. Luimneach
  8. Sligeach
  9. sa cheantar
  10. Cá bhfuil tú i do chónaí?
* Abair leis na foghlaimeoirí go ndéarfaidh tusa na focail thuas ar dtús agus iarr orthu díriú go háirithe ar fhuaim an *ch* agus tú á rá.
* Iarr orthu ansin na focail agus na fuaimeanna thuas a rá i do dhiaidh. Cuir ceist orthu an féidir leo smaoineamh ar aon fhocail eile atá foghlamtha acu ina bhfuil an fhuaim *ch.*

1. Abair leo go seinnfidh tú an mhír agus iarr orthu éisteacht leis na habairtí a bhfuil an fhuaim sin iontu.

* Seinn an mhír. Abair leo go seinnfidh tú an mhír arís agus go stopfaidh tú í i ndiaidh gach abairte agus gur mhaith leat go ndéarfaidís gach abairt i ndiaidh í a chloisteáil sa mhír.
* Nuair a bheidh an mhír seinnte agat uair amháin agus athrá déanta acu mar ghrúpa uair amháin, seinn an mhír arís agus an t-am seo, iarr ar fhoghlaimeoirí aonair an abairt a rá a dúradh sa mhír.
* Éist leo agus déan cibé ceartúchán nó athchleachtadh is gá sula gcuireann tú deireadh leis an ngníomhaíocht sin.

Moltar na gníomhaíochtaí seo a nascadh leis an mbileog **Cá bhfuil tú i do chónaí?** **(Labhairt)**.

**Script**

1. Is Éireannach í.

2. Is Sasanach é.

3. Ní Francach í.

4. An Iodálach tú?

5. Is Meiriceánach mé.

6. An Spáinneach tú?

7. Is as Luimneach mé.

8. In aice le Sligeach

9. An bhfuil áiseanna maithe sa cheantar?

10. Cá bhfuil tú i do chónaí?